Walter Houser Brattain
<s>Walter Houser Brattain (Xiamen, Fujian, Kina, 10. veljače 1902. – Seattle, Washington, SAD, 13. listopada 1987.) bio je američki fizičar.</s>

<s>Doktorirao je (1929.) na Sveučilištu u Minnesoti.</s><s>Radio je u Nacionalnom institutu za standarde i tehnologiju (NIST), a od 1929. u Laboratorijima Bell Telephone, gdje je istraživao električna svojstva poluvodiča.</s><s>Otkrio je fotoelektrični učinak na površini poluvodiča.</s><s>Tijekom Drugog svjetskog rata razvio je osjetljivi magnetometar kojim su se mogle detektirati podmornice.</s><s>Poslije 1945. bavio se temeljnim istraživanjima u fizici čvrstoga stanja.</s><s>Ispitujući ponašanje kristala germanija, s J. Bardeenom i W. B. Shockleyem pronašao pojavu koja je dovela do izuma tranzistora, za što je s njima 1956. podijelio Nobelovu nagradu za fiziku.</s>

<s>Izvori</s>

<s>Američki fizičari
Dobitnici Nobelove nagrade za fiziku</s>

